शिक्षा बोर्ड सरकारी स्कूलों से करता है भेदभाव : केवल
स्कूलशिक्षाबोर्ड हमेशा सरकारी स्कूलों से भेदभाव करता है और प्राइवेट स्कूलों पर मेहरबानी दिखाने में कोई कसर नहीं छोड़ता है। बोर्ड परीक्षाओ में सीसीटीवी कैमरा लगाने के मामले को लेकर इसका ताजा उदाहरण एक बार फिर सामने आया है। पहले बोर्ड ने इन कैमरों को बतौर पायलट प्रोजेक्ट प्राइवेट स्कूलों के परीक्षा सेंटरों में लगाने का फैसला लिया, लेकिन उनके विरोध का सामना करने के बाद 100 सरकारी स्कूलों के सेंटरों में इसे लगाने का फरमान जारी कर दिया और लगा भी दिए, लेकिन जो प्राइवेट स्कूलों में यह सीसीटीवी कैमरे लगाने के फरमान थे, वे अभी तक हवाई साबित हुए हैं। यह बात हिमाचल प्रमोटी प्रवक्ता संघ के प्रदेश कोर कमेटी के अध्यक्ष केवल ठाकुर, प्रदेश महासचिव यशवीर जंबाल, वरिष्ठ उपाध्यक्ष र|ेश्वर सलारिया, प्रदेश उपाध्यक्ष हरीमन शर्मा, संगठन मंत्री विनोद शर्मा, वरिष्ठ उपाध्यक्ष संदीप ढटवाल, महामंत्री रविदास, अरविंद, अनिल धीमान, दलजीत चौहान ने जारी संयुक्त बयान में कही। उन्होंने नेताओं पर सवाल उठाया कि जब नेशनल स्तर की परीक्षाएं नीट, आइएएस, सीबीएसई बगैर कैमरे से आयोजित की जाती तो हिमाचल स्कूल शिक्षा बोर्ड की 10वीं और 12वीं की परीक्षा ही कैमरे की निगरानी में क्यों और अगर बोर्ड से इस व्यवस्था पर इतना ही विश्वास है तो दूसरी भर्ती और प्रतियोगी परीक्षाओं जिनमें बोर्ड पर धांधली का आरोप लगता है।
hin_Deva hin_Deva